# Ned Kelly

Ned Kelly|   |
| Beathaisnéis |
| Breith | (en) Edward Kelly  Nollaig 1854 Beveridge (Impireacht na Breataine) |
| Bás | 11 Samhain 1880 25 bliana d'aois Seanphríosún Melbourne (Impireacht na Breataine) |
| Siocair bháis | Pionós an bháis (Crochadh) |
| Áit adhlactha | Greta Cemetery (en)  (2013–)  HM Prison Pentridge (en)  (1929–2011)  Seanphríosún Melbourne (–1929)  |
|  |
|  |
|  |
|  |
| Gníomhaíocht |
| Gairm | bushranger (en) , scríbhneoir  |
| Teangacha | Béarla |
| Eile |
| Athair | John "Red" Kelly  agus Ellen Kelly |
| Siblín | Dan Kelly agus Kate Kelly |
| Duine muinteartha | Edmond Kelly (col seisir fireann) John Kelly (New Inn) (second uncle (en) ) Thomas Kelly (Clonbrogan, Magorban) (seanathair) Edmund Kelly (Newtown) ((paternal or maternal) grandfather's brother (en) ) Bridget Grady-Kelly (second aunt (en) )  |
| Ciontaíodh i | dúnmharú  |
| Croineolaíocht |
|  |
| 11 Samhain 1880 | murder of Ned Kelly (en)  |
|  | Siege of Glenrowan (en)   |
|  |
|

---

 |
|

---

  |

Ba é **Edward "Ned" Kelly** (Gaeilge: *Éadbhard Ó Ceallaigh*; Meitheamh, 1854/Meitheamh, 1855 - 11 Samhain 1880) an meirleach ba mhó cáil san Astráil. Ní raibh sé ach cúig bliana is fiche nuair a crochadh é sa bhliain 1880. D’éirigh leis an-cháil a bhaint amach i rith a shaoil ghairid, áfach.

Ned Kelly in 1874
## Beathaisnéis

trodaíocht dhorn-nochta i mBeechworth, Victoria, 1874
### Sinsearacha

Ba de bhunadh Éireannach é Ned Kelly. B’as Contae Aontroma a mháthair. Ba mhac le inimirceach Éireannach as Tiobraid Árann é, John "Red" Kelly, a cuireadh chun na Tasmáine sa bhliain 1841, ós rud gur ghoid sé dhá mhuicín. Chaith sé seacht mbliana faoi ghlas sular scaoileadh saor é agus bhuail sé le Ellen Quinn, as Contae Aontroma. Pósadh iad ar 18 Samhain 1850 agus rugadh ochtar páiste dóibh: Mary, Annie, Ned, Maggie, Jim, Dan, Kate agus Grace.

### Coireanna

os comhair na cúirte, ó *The Illustrated Australian News*, 1880
Chaith Ned, a dheartháir Dan agus beirt comhghleacaí leo, an drong Kelly, blianta ar a dteitheadh de bharr eachtra inar maraíodh triúr póilíní. Le linn an ama sin robáil siad dhá bhanc agus rinne siad coireanna eile.

### Gabhadh

os comhair na cúirte, ó *The Illustrated Australian News*, 1880
Bhí na póilíní sa tóir ar dhrong an Cheallaigh ar feadh dhá bhliain. Ar deireadh thiar tháinig an drong Kelly go Glenrowan, áit ar chaith siad dhá lá ag réiteach d’ionsaí na bpóilíní.

Nuair a thug na póilíní ruathar faoin áit, maraíodh a thriúr comrádaí, Gaeil gach mac máthar acu, agus gabhadh Ned.

Scannán sa bhliain 1906, *The Story of the Kelly Gang*
### Triail agus basú

Nuair a ghabh na póilíní Ned i Glenrowan, Victoria, cuireadh chun a thrialach i Melbourne Victoria é, agus daoradh é chun báis.

Glactar leis go forleathan anois nár tugadh cothrom na Féinne dó agus é ar a thriail. Shínigh 60,000 duine achainí thrócaire ag an am.

Dhaor an breitheamh, an Ridire Redmond Barry – Éireannach eile-– chun báis é. Maítear go raibh na focail dheireanacha cháiliúla seo aige: “Such is Life”.

Crochadh an Ceallach ar 11 Samhain 1880, gan ach cúig bliana is fiche slánaithe aige.

D’iarr an Ceallach ar na húdaráis a chorp a chur i dtalamh coisricthe, ach caitheadh a chorp in aolchlais le coirp na gcimí eile a crochadh um an dtaca sin.

## Oidhreacht

Is é Ned Kelly an Gael is clúití i stair na hAstráile Mar bharr ar an donas, tá tionchar thar na bearta ag an gCeallach ar an dóigh a dhéanann bunáite muintir na hAstráile meas ar cháil na nGael abhus anois.

Reáchtáladh a thórramh sa bhliain 2013 i dtuaisceart Victoria, an ceantar a thugann lucht na turasóireachta Kelly Country (dúiche Uí Chadhla is dócha, nó arís Uí Chaollaí, mar ba le Tiobraid Árann iad, nó arís ar ais, Uí Cheallaigh). Ceiliúradh Aifreann éagnairce i bparóiste Naomh Pádraig in Wangaratta, an baile is mó i ndúiche Uí Cheallaigh, i mí Eanáir 2013.

## Scannáin

Tá sé ráite gurb é naoú huair déag a bhfuil scéal Ned Kelly tugtha chuig an scáileán beag is mór agus gach duine ó Heath Ledger go Mick Jagger tar éis a léiriú féin a dhéanamh ar an laoch / fhrithlaoch de bhunadh na hÉireann.

* 1906 : *The Story of the Kelly Gang*, ó Charles Tait
* 1951 : *The Glenrowan Affair*, ó Rupert Kathner
* 1970 : *Ned Kelly*, ó Tony Richardson, le Mick Jagger i ról Ned Kelly
* 2003 : *Ned Kelly*, ó Gregor Jordan, le Heath Ledger i ról Ned Kelly

## Tagairtí